stanford-oval/wikipedia huggingface dataset:
Horn (Kinda)

| Horn |
| --- | --- |

 Horn
 Koordinaatit: 57°54′02″N, 15°50′30″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Kinda
Väkiluku (31.12.2023):  454
Infobox OKVirheellinen NIMI-arvo: 
Horn on taajama Kindan kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 454 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Horn (Kinda) Wikimedia Commonsissa
Metoksifluraani

Metoksifluraanin kemiallinen molekyylirakenne.
Metoksifluraani, Penthrane (2,2-dikloori-1,1-difluori-1-metoksietaani) on eräs lääketieteellisissä nukutuksissa käytetty kaasu, anestesia-aine. Se on halogenoitu eetteri ja voimakas anesteetti 0,3–0,8 % pitoisuuksilla ja sitä on käytetty halotaanin tavoin, muttei sen tavoin sisällä bromia. Aine on otettu käyttöön Suomessa 1970-luvulle tultaessa. Tässä käytössä se on korvannut niin sanottuja eetterinukutuksia, jotka aiheuttivat usein potilaalle pahoinvointia tämän herätessä.
Metoksifluraani ei reagoidu valon, kosteuden taikka emästen vaikutuksesta. Tämän vuoksi sitä voitiin käyttää niin kutsutuissa suljetuissa to and fro -hengitysjärjestelmissä, koska tiivistynyt kosteus ei aineen toimintaan taikka koostumukseen vaikuttanut. Sen sijaan siihen vaikuttavat metallit, kumi ja jotkin muovilaadut. Penthranea voitiin annostella myös valmistajansa Abbottin kertakäyttöisellä annostelevalla nukutusmaskilla, kauppanimeltään se oli Analgizer.
Metoksifluraani on normaaliolosuhteissa palavaa, olomuodoltaan väritöntä nestettä. Sillä on kuvattu olevan hedelmäinen aromi eli ominaistuoksu. Sen kemiallinen kaava on C3H4Cl2F2O. Metoksifluraanin moolimassa on 164,97 g/mol, sulamispiste −35 °C, kiehumispiste 105 °C, suhteellinen tiheys 1,42 g/cm3 (vesi = 1,0 g/cm3), leimahduspiste 63 °C ja CAS-numero 76-38-0. Yhdiste liukenee veteen 2,83 g/100ml 37 °C:n lämpötilassa.lähde?
Aiheesta muualla

Metoksifluraanin kansainvälinen kemikaalikortti
PubChem: Methoxyflurane (englanniksi)
Human Metabolome Database: Methoxyflurane (englanniksi)
DrugBank: Methoxyflurane (englanniksi)
Toxin and Toxin Target Database (T3DB): Methoxyflurane (englanniksi)
Kyoto Encyclopedia of Genes and Genomes (KEGG): Methoxyflurane (englanniksi)
ChemBlink: 2,2-Dichloro-1,1-Difluoroethyl Methyl Ether (englanniksi)
Nikolaos (Kreikan ja Tanskan prinssi)

| Prinssi Nikolaos |
| --- | --- |
 
Syntynyt:  22. tammikuuta 1872 Ateena, Kreikka
Kuollut:  8. helmikuuta 1938 (65 vuotta) Ateena, Kreikka
Puoliso:  suuriruhtinatar Jelena Vladimirovna
Lapset:  Olga Elizabeth Marina
Suku:  Glücksburg
Isä:  Yrjö I
Äiti:  Olga Konstantinovna
Uskonto:  ortodoksi
Nikolaos (22. tammikuuta 1872 – 8. helmikuuta 1938) oli Kreikan ja Tanskan prinssi.
Suku ja koulutus

Hän oli Kreikan kuninkaan Yrjö I:n ja Venäjän Aleksanteri II:n sisarentyttären, suuriruhtinatar Olga Konstantinovnan kolmanneksi vanhin poika ja lapsista neljäs. Hänellä oli seitsemän sisarusta.
Nikolaos sai nuoruudessaan sotilaskoulutuksen käymällä kreikkalaisen Pireuksen sotilasakatemian.
Prinssi

Hän oli veljiensä Konstantinin ja Andreasin kanssa aktiivisesti mukana järjestämässä vuoden 1896 Ateenan olympiakisoja, jotka olivat modernin ajan ensimmäiset. Kesällä 1905 Norja erosi personaaliunionista Ruotsin kanssa, ja tällöin etsittiin Norjalle omaa kuningasta. Näissä keskusteluissa Kreikan prinssi Nikolaos oli yksi ehdokkaista. Lopputuloksena oli Nikolaoksen serkun Tanskan prinssi Carlin valinta Norjan kuninkaaksi. Nikolaoksen kannalta tilanteessa kielteistä oli ortodoksisuus ja läheiset siteet Venäjän hallitsijahuoneeseen.
Avioliitto ja jälkeläiset

Hän oli tavannut vuonna 1894 suuriruhtinatar Jelena Vladimirovna Romanovan, joka oli suuriruhtinas Vladimir Aleksandrovitš Romanovin ja saksalaissyntyisen suuriruhtinatar Maria Pavlovnan tytär. Jelenan isoisä oli keisari Aleksanteri II ja isoäiti keisarinna Maria Aleksandrovna. Nikolaos kosi ensimmäisen kerran Jelenaa tämän äidiltä vuonna 1900.
Nikolaos avioitui 29. elokuuta 1902 Tsarskoje Selossa suuriruhtinatar Jelena Vladimirovnan kanssa.
Nikolaokselle ja Jelenalle syntyi kolme lasta:
Olga (1903–1997), avioitui vuonna 1923 Jugoslavian prinssi Paulin kanssa.
Elisabeth (1904–1955), avioitui vuonna 1934 kreivi Carl Theodor Törring-Jettenbachin (1900–1967) kanssa. Heille syntyi kaksi lasta.
Marina (1906–1968), avioitui vuonna 1934 Kentin herttua, prinssi Georgen kanssa.
Ensimmäisen maailmansodan syttyessä Nikolaoksen veli Konstantin oli noussut kuninkaaksi vuonna 1913. Maailmansodan aikana Nikolaos vieraili äitinsä ja puolisonsa kotimaassa Venäjällä Pietarissa yhdessä nuoremman veljensä Kristoferin kanssa. Matkareitti Petrogradiin kulki Suomen kautta Haaparannan–Tornion kohdalta. Matkalla Venäjälle oli myös poliittista merkitystä, sillä vanhempi veli Konstantin halusi saada tukea keisarilliselta Venäjältä, sillä Venäjä oli käynnissä ollessa maailmansodassa osa entente-liittoumaa.
Maanpako

Nikolaos joutui lähtemään maanpakoon muun Kreikan kuningashuoneen kanssa heinäkuussa 1917, kun Konstantin syrjäytettiin saksalaismielisyyden takia pääministeri Eleftherios Venizelosin ottaessa poliittisen vallan tilanteessa suuntautuen entente-valtioiden liittoon, vaikka Konstantinin poika Aleksanteri tuli kuninkaaksi. Maanpakolaisuus ensin Sveitsissä ja myöhemmin Ranskassa oli Nikolaokselle ennen kaikkea keskittymistä taiteilijauraan, jolloin hän käytti nimeä ”Nicolas Leprince”. Oman taiteilijauransa lisäksi hän toimi maanpakolaisaikana piirustuksen ja maalauksen opettajana. Taiteilijaura ja siihen liittyvä opetustyö tarjosi Nikolaoksen perheelle tuloja, sillä hänen venäläistaustainen puolisonsa Jelena Vladimirovna oli Venäjän vallankumousten myötä menettänyt taloudellisen tukensa synnyinmaastaan Venäjältä. Hän oli monien muiden Romanov-sukulaisten lailla joutunut maanpakoon.
Pääministeri Venizelos kärsi marraskuussa 1920 poliittisen tappion. Lisäksi Nikolaosin veljenpoika kuningas Aleksanteri oli kuollut apinanpureman aiheuttamaan verenmyrkytykseen. Nikolaosin vanhempi veli, Aleksanterin isä, Konstantin palasi Kreikkaan kuninkaaksi joulukuussa 1920. Käynnissä olleessa Kreikan–Turkin sodassa käynnistyi toinen vaihe, jossa kreikkalaiset joukot hyökkäsivät syvemmälle Anatoliaan. Muiden Kreikan prinssien tavoin Nikolaos osallistui Kreikan armeijassa näihin sotatoimiin. Elokuuhun 1922 mennessä turkkilaiset ajoivat kuitenkin kreikkalaiset pois mannermaalta Anatoliasta. Kuningashuone leimautui vahvaasti syylliseksi tappioon. Näin joutuivat Kreikan kuningashuoneen jäsenet jälleen poistumaan Kreikasta. Myös Nikolaosille ja hänen perheelleen alkoi toinen maanpakolaisuusjakso.
Paluu Kreikkaan

Nikolaos palasi maanpakolaisuudesta takaisin Kreikkaan vuodenvaihteen 1936 jälkeen veljenpoikansa Yrjön palattua valtaan. Nikolaosin viimeiset vuodet olivat sairastelun leimaamat. Hän kuoli kaksi vuotta maanpakolaisuudesta paluun jälkeen sydänkohtaukseen helmikuussa 1938 ja haudattiin Tatóin palatsin alueelle.
Aiheesta muualla

Kuvia tai muita tiedostoja aiheesta Nikolaos, Kreikan ja Tanskan prinssi Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  VIAF 
Kansalliset:  Saksa  Yhdysvallat  Kreikka 
Henkilöt:  Deutsche Biographie 
Kreikkalaisen Spiridon Louisin Ateenan 1896 olympialaisten maratonjuoksun Kreikan prinssit ml. prinssi Nikolaos oli juhlimassa juoksuradalla kreikkalaisvoittoa.
Kreikan tanskalaissyntyinen kuningas Yrjö I (keskellä) poikiensa Andreasin, Nikolaosin (vasemmalla), Yrjön ja Konstantinin (oikealla) kanssa.
Nikolaos puolisonsa prinsessa Jelena Vladimirovnan ja kolmen tyttärensä kanssa.
V. V. Riihiluoma

Vesa Veikko (V. V.) Riihiluoma (18. joulukuuta 1967 – 19. kesäkuuta 2020 Piikkiö) oli suomalainen laulusolisti ja kitaristi. Riihiluoma tunnettiin erityisesti Eurooppa 3 -yhtyeen laulusolistina sekä lauluntekijänä.
Yhtyeessä soittivat myös esimerkiksi hänen veljensä Panu ja veljenpoikansa Petteri Riihiluoma.
Lisäksi Riihiluoman kappaleista on tehty joitakin coverversioita, joita ovat esittäneet muun muassa Matti ja Teppo, Movetron, Neljänsuora, Antti Westman ja Irina. Riihiluoma kuoli juhannuksena 2020, ilmeisesti sairauskohtaukseen kotonaan. Hänellä oli vaimo ja kaksi lasta. Riihiluoma oli tekemässä uutta albumia, joka oli jo melkein valmis. Vuonna 2016 Riihiluoma oli kateissa jonkin aikaa sairaskohtauksen takia.
Soijasenna

| Soijasenna |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit
Suku::  Sennat Senna
Laji::  obtusifolia
Kaksiosainen nimi
 Senna obtusifolia  (L.) H.S.Irwin & Barneby 
Katso myös
   Soijasenna Commonsissa 
Infobox OKNimi-testi OK: 
Soijasenna eli afrikankassia (Senna obtusifolia) on alkuperältään trooppinen hernekasvilaji. Se vaihtelee kasvutavaltaan ja voi kasvaa yksi- tai monivuotisena, ruohona tai pensaana. Pohjoismaissa soijasenna on kasvanut 10–50 senttimetriä ja Afrikassa 0,5–2,5 metriä korkeaksi. Sen lehdissä on kolme paria leveän vastapuikeita lehdyköitä. Lehden tyvessä on eritenystyjä. Kukat ovat keltaisia, paloissa kasvavat siemenet ovat kulmikkaita, kypsinä ruskeita papuja.
Soijasenna esiintyy alun perin Yhdysvalloissa, Keski- ja Etelä-Amerikassa. Se kasvaa myös vanhan maailman tropiikissa Afrikassa, Aasiassa ja Australiassa. Laji on joskus levinnyt soijapapujen mukana.
Aiheesta muualla

Suomen Lajitietokeskus: Soijasenna – Senna obtusifolia
Finto: Kassu – Kasvien suomenkieliset nimet: Senna obtusifolia
| Taksonitunnisteet |
| --- | --- |
Senna obtusifolia:  Wikidata: Q1378803  Wikispecies: Senna obtusifolia  AoFP: 2262  APA: 2055  APDB: 67114  APNI: 103291  ATRF: Senna_obtusifolia  Calflora: 7530  CoL: 4WPBZ  EoL: 418460  EPPO: CASOB  FloraBase: 17855  FNA: 242348610  FoAO2: Senna obtusifolia  FoIO: SENOBT  GBIF: 2957408  GRIN: 100044  iNaturalist: 62915  IPA: 6399  IPNI: 234560-2  IRMNG: 11228575  ISC: 49593  ITIS: 505165  IUCN: 19375580  MoBotPF: 369266  NatureServe: 2.147336  NBN: NBNSYS0200003136  NCBI: 346985  NTFlora: 992  Observation.org: 186851  Open Tree of Life: 335059  Plant List: ild-1083  PLANTS: SEOB4  POWO: urn:lsid:ipni.org:names:234560-2  SANBI: 388-9  Tropicos: 13041411  uBio: 4952084  WisFlora: 7657  WoI: 3250  WFO: wfo-0000164399  Laji.fi: MX.41175 
Cassia obtusifolia:  Wikidata: Q21872214  APDB: 69779  APNI: 115101  CoL: RLW8  FNA: 242311371  GBIF: 5354123  GRIN: 9368  IPNI: 48844-2  IRMNG: 10577640  ISC: 90580  ITIS: 25761  POWO: urn:lsid:ipni.org:names:48844-2  Tropicos: 13028283  WFO: wfo-0000164409
Garabogazköl

Garabogazköl avaruudesta nähtynä vuonna 1995.
Garabogazköl (turkmeeniksi ”Mustan kurkun järvi”, ven. Кара́-Бога́з-Го́л, Kara-Bogaz-Gol) on Kaspianmeren matala lahti Turkmenistanin luoteisosassa. Se on maailman suurin rannikkolaguuni ja merisuolan varasto.
Garabogazköl on muodostunut 18 000 neliökilometrin laajuiseen tasapohjaiseen painaumaan, jonka kapeat hiekkasärkät erottavat Kaspianmerestä. Niiden keskellä on 7–9 kilometriä pitkä, 120–800 metriä leveä ja 3–6 metriä syvä salmi, jonka kautta vesi virtaa merestä lahteen. Voimakkaan haihtumisen takia (800–1 000 millimetriä vuodessa sademäärän ollessa alle 110 millimetriä) veden suolapitoisuus on lahdessa hyvin korkea, 27–30 prosenttia. Suolavesi sisältää natriumkloridia, natriumsulfaattia, magnesiumia, kaliumia, magnesiumsulfaattia ja pienen määrän harvinaisia maametalleja.
Lahden vaihtelu

Garabogazköl säätelee Kaspianmeren pintaa ja suolapitoisuutta. Sen fyysiset ominaisuudet ovat vaihdelleet huomattavasti yli sadan vuoden aikana. 1900-luvun alussa lahden pinta-ala oli noin 18 000 neliökilometriä, vesimäärä 130 kuutiokilometriä ja vallitseva syvyys 8–10 metriä. Sen pinta oli 26,5 metriä valtameren pinnan ja noin puoli metriä Kaspianmeren pinnan alapuolella. Kaspianmerestä virtasi lahteen vuosittain 18–25 kuutiokilometriä vettä, joka sisälsi 330–380 miljoonaa tonnia suolaa.
Kaspianmeren pinnan laskiessa Garabogazkölin saama vesimäärä väheni 1930-luvulla 8–10 kuutiokilometriin vuodessa. Lahden vesimäärä, syvyys ja pinta-ala alkoivat pienentyä, ja salmen syvyys ja pituus kasvoivat. 1960-luvulla salmen pohjakivet paljastuivat, ja sen päähän syntyi maailman ainoa merivesiputous, jonka korkeus oli noin 3,5 metriä.
1970-luvun lopulla Kaspianmerestä virtaava vesimäärä oli laskenut 5–7 kuutiokilometriin vuodessa. Lahden pinta oli nyt 32 metriä merenpinnan alapuolella, pinta-ala 10 000 neliökilometriä ja vesimäärä 20–22 kuutiokilometriä. Kaspianmeren pinnan laskun hidastamiseksi salmeen rakennettiin vuonna 1980 hiekkapato, joka esti meriveden pääsyn lahteen. Tämän jälkeen lahti alkoi nopeasti kuivua, ja kesällä 1984 se oli muuttunut lähes kokonaan kuivaksi suolatasangoksi. Myrskytuulet levittivät lahden pohjasta pölyä ja suolaa aiheuttaen vahinkoa ympäristön laidunmaille.
1980-luvulla Kaspianmeren pinta alkoi jälleen nousta, ja syyskuussa 1984 Garabogazköliin alettiin päästää putkea pitkin runsaat 1,5 kuutiokilometriä vettä vuodessa. Tämä ei kuitekaan johtanut lahden elpymiseen, ja vuonna 1992 siihen johtavan salmen pato avattiin. Vuosina 1993–1995 salmen virtaus saavutti huippunsa, 37–52 kuutiokilometriä, mikä hidasti Kaspianmeren pinnan nousua noin 30 senttimetrillä.
Kesällä 1996 Garabogazköl oli jälleen täyttynyt, ja salmen virtaus laski 17 kuutiokilometriin vuonna 1999. Kaspianmeren ja lahden pinnan eroksi vakiintui 0,2–0,6 metriä vuonna 1996. 2000-luvun alussa lahden pinnan korkeus oli noin 28 metriä merenpinnan alapuolella.
Eläimistö

Garabogazkölissä elää nykyään vain muutamia bakteeri- ja kasviplanktonlajeja. 1800-luvulla, kun vesi ei ollut vielä niin suolaista, lahdessa oli äyriäisiä (todennäköisesti suolalehtijalkaisia). Ne houkuttelivat paikalle kaloja, hylkeitä sekä villihanhien, pelikaanien ja flamingojen kaltaisia lintulajeja.
Taloudellinen merkitys

Garabogazkölin suolavarojen suuruus arvioidaan miljardeiksi tonneiksi. Niiden taloudellinen hyödyntäminen alkoi 1900-luvun alkupuolella. Lahti on Euraasian suurin natriumsulfaattiesiintymä ja ainoa paikka, jossa natriumsulfaatin dekahydraatin (glaubersuola, mirabiliitti) luonnollista kiteytymistä hyödynnetään teollisessa mittakaavassa.
Aluksi talven aikana kiteytynyttä natriumsulfaattia kerättiin lahden rannoilta. Vuonna 1929 perustettiin Garabogazsulfat-yhtymä, jonka tuotanto perustui natriumsulfaatin haihduttamiseen altaissa. Lahden vesimäärän vähenemisen ja suolatasapainon muuttumisen takia raaka-aineena on vuodesta 1954 lähtien käytetty yksinomaan lahden pohjan suolakerroksia. 1980-luvulla lahden kuivuminen vaaransi koko tuotantoprosessin. Garabogazin kaupungissa (entinen Bekdaş) toimiva Garabogazsulfat on tuottanut natriumsulfaatin lisäksi myös magnesiumkloridia ja magnesiumsulfaattia.
I Am Because We Are

| I Am Because We Are |
| --- | --- |
 Nathan Rissman ja Madonna dokumentin ensi-illassa
Ohjaaja:  Nathan Rissman
Käsikirjoittaja:  Madonna
Tuottaja:  Madonna
Säveltäjä:  Patrick Leonard
Leikkaaja:  Danny Tull
Valmistustiedot
Valmistusmaa:   Yhdysvallat
Tuotantoyhtiö:  Semtex Films
Levittäjä:  Netflix
Ensi-ilta:   24. huhtikuuta 2008
Kesto:  90 min
Alkuperäiskieli:  englanti
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
I Am Because We Are on vuoden 2008 dokumenttielokuva, jonka ohjasi Nathan Rissman ja käsikirjoitti ja tuotti Madonna. Madonna myös kertoo dokumentin.
Dokumentti sai ensi-iltansa Tribeca Film Festival -tapahtumassa New Yorkissa 24. huhtikuuta 2008.
Dokumentti

Dokumentti kertoo miljoonista orvoista Afrikan maassa Malawissa  joiden vanhemmat ja sisarukset ovat kuolleet HIV:iinn ja AIDS:siin. Moni heistä asuu kaduilla. Dokumentti näyttää myös Madonnan ponnistelut Raising Malawi -hyväntekeväisyysjärjestössä, joka auttaa parantamaan heidän elämäänsä ja olosuhteta.
Aiheesta muualla

Viralliset internetsivut (Arkistoitu – Internet Archive)
Sphoeroides

| Sphoeroides |
| --- | --- |
 Perunpallokala (Sphoeroides annulatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Sphoeroides  Anonyymi [Lacepède], 1798
Katso myös
   Sphoeroides Wikispeciesissä   Sphoeroides Commonsissa 
Infobox OKNimi-testi OK: 
Sphoeroides on pallokalojen suku, johon kuuluu noin 23 lajia. 
Ne elävät enimmäkseen meressä; jotkut lajit siirtyvät jokisuiden murtoveteen kutemaan.
Lajeja

perunpallokala Sphoeroides annulatus, 44 cm
marmoripallokala S. dorsalis, 20 cm
karibianpallokala S. greeleyi, 18 cm
floridanpallokala S. nephelus, 30 cm
amerikanpallokala S. spengleri, 30 cm
kilpikonnakala S. testudineus, 39 cm
Stidsvig

| Stidsvig |
| --- | --- |
 Stidsvig
 Koordinaatit: 56°12′00″N, 13°08′00″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Klippan
Infobox OKVirheellinen NIMI-arvo: 
Stidsvig on asuinalue Klippanin kunnassa Skånen läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Östra Ljungbyn kanssa.
Aiheesta muualla

Kuvia tai muita tiedostoja aiheesta Stidsvig Wikimedia Commonsissa
Sapeliratsastaja

| Sapeliratsastaja |
| --- | --- |
星銃士ビスマルク   (Sei Jūshi Bisumaruku)
Genre: toiminta, seikkailu, mecha, sci-fi 
TV-anime: Sapeliratsastaja
Ohjaaja: Masami Anno
Studio: Studio Pierrot
Lähetyskanavat: Nippon Television
Alkuperäinen lähetyskierros: 7.10.1984 – 29.9.1985
Jaksojen määrä: 52 
Sapeliratsastaja (jap. 星銃士ビスマルク; Sei Jūshi Bisumaruku, engl. Saber Rider and the Star Sheriffs) on japanilainen animesarja, jota esitettiin vuosien 1984–1985 välisenä aikana yhteensä 52 jakson verran. Suomessa sarjasta julkaistiin vuonna 1987 kaksi jaksoa suomeksi dubattuina yhdellä 40-minuuttisella VHS-kasetilla.
Tarina

Kaukaisessa tulevaisuudessa ihmiskunta on tutkinut avaruutta pidemmälle ja asuttanut aurinkokunnan sisä- ja ulkoplaneettoja. Ihmiskunta loi Maan liittovaltiohallituksen suojellakseen uusia siirtomaaplaneettoja ja ylläpitääkseen lakia aurinkokunnassa. Se on pääosin poliittinen ja militarinen järjestö, joka tukee armeijaa ja tähtialuksia, jotta lain ylläpitäminen on mahdollista. Useat siirtomaaplaneetat kuitenkin ärsyyntyivät Maan liittovaltiohallituksen toiminnasta ja planeettojen yhteistyö organisaatiota kohtaan hävisi lähes kokonaan. Sillä välin kun kaikki näytti rauhalliselta, Deathculas (Outriders) muukalaisrotu hyökkäsi aurinkokuntaan tavoitteenaan valloittaa sen itselleen. He hyökkäsivät useisiin planeettoihin ja tappoivat useita asukkaita eri puolella planeettaa. Maan liittovaltiohallitus pian huomasi Deathculasien omaavan huomattavasti edistyneempää teknologiaa suurineen robotteineen, joilla oli valtava määrä tulivoimaa. Maan liittovaltiohallitus jäi äkkiä alakynteen, jonka myötä Tohtori Charles Louvre (Commander Eagle) kehitti prototyypin tähtialuksesta, joka kykenisi muuttumaan avaruusaluksesta jättiläisrobotiksi. Tämän avulla he kynenisivät taistelemaan vihollisiaan vastaan. Tehtävää varten neljä nuorta henkilöä Shinji Hikari (Fireball), Bill Wilcox (Colt), Richard Lancelot (Saber Rider) ja Marian Luveille (April) valittiin ohjaamaan alusta ja pitämään ulkoplaneetat turvassa, sekä estämään Deathcuran johtajan Hyuzan (Nemesis) pahat aikeet.
Hahmot > Team Bismark/Star Sheriffs

Shinji Hikari/Fireball on japanilainen 17-vuotias kilpa-autoilija ja ryhmänjohtaja. Hän on energinen, optimistinen ja hieman kuumapäinen. Hänestä oli tarkoitus tulla isänsä tavoin taistelulentäjä, mutta joutuessaan auktoriteettien kanssa ongelmiin Hikari siirtyi kilpa-autoilun pariin. Saman tien Hikarista tuli kautta-aikain nuorin mestaruuden voittanut kuljettaja.
Richard Lancelot/Saber Rider on brittiläinen 18-vuotias agentti, joka liittyi Hikarin johtamaan Bismark-ryhmään. Lancelot on alun perin kotoisin Skotlannista, mutta työskenteli pitkään Englannin kuninkaallisessa erityistiedustelupalvelussa. Lancelot on erittäin rauhallinen ja herrasmies, joka kykenee tämän vuoksi tekemään hyviä taktisia ratkaisuja. Hänen erikoisalaa ovat myös miekat ja hevoset.
Bill Wilcox/Colt on yhdysvaltalainen 16-vuotias hävittäjälentäjä ja tarkka-ampuja. Hän on erittäin tarkka ampumaan millä tahansa käsiaseella. Wilcoxin vanhemmat joutuivat Deathcullerien uhriksi, jonka vuoksi hän on päättänyt omistaa elämänsä kostamaan heidän kuolemansa. Wilcox on ryhmänsä koomikko, mutta erittäin ystävällinen ja hieman erakkomainen.
Marianne Louvre/April Eagle on ranskalainen 15-vuotias insinööri, joka johti Bismark aluksen rakentamista. Hänen isänsä on professori Charles Louvre (Commander Eagle). Marianne ryhmän tietokonenörtti, joka kykenee antamaan ryhmälleen teknistä apua. Hän jää usein mielellään alukseen antamaan ohjeita, kuin lähtisi taistelemaan poikien kanssa vihollisia vastaan.
Hahmot > Deathcura/Outriders

Hyuza/Nemesis on Deathcuran kansleri. Hän on isokokoinen kyborgi, jolla on paholaismainen kuolinnaamio. Hyuza menetti kehonsa Saturnuksen taistelussa 15 vuotta sitten, kun Hikarin (Fireball) isä tuhosi hänen aluksensa. Hyuza onnistui kuitenkin siirtämään mielensä Helvetinparatiisin päätietokoneeseen ja kytki sen sitä kautta kyborgikehoon. Hän on kylmä ja juonikas vihollinen, joka yrittää kostaa ihmiskunnalle tappamalla heidät hinnalla millä hyvänsä.
Ääninäyttelijät

| Hahmo | Ääninäyttelijä (japani) | Ääninäyttelijä (englanti) |
| --- | --- | --- |
| Richard Lancelot/Saber Rider | Bin Shimada | Rob Paulsen |
| Shinji Hikari/Fireball | Yoku Shioya | Pat Fraley |
| Bill Wilcox/Colt | Kazuhiko Inoue | Townsend Coleman |
| Marian Luveille/April | Chie Koujiro | Pat Musick |
| Kertoja |  | Peter Cullen |
| Hyuza/Nemesis | Seizo Katou | Peter Cullen |
| Taisho Perios/Jesse Blue | Hirotaka Suzuoki | Rob Paulsen |
| Zatola/Gattler | Banjou Ginga |  |
| Bismarck/Ramrod | Ei ole | Peter Cullen |
Saber Rider and the Star Sheriffs

World Events Productions osti sarjan oikeudet vuonna 1986 ja muokkasi alkuperäistä versiota, jotta se sopisi paremmin Yhdysvalloissa esitettäväksi. Myöhemmin samaa versiota esitettiin myös Euroopassa.
Saber Rider and the Star Sheriffs > Tarina

WEP yhtiö muun muassa poisti kuusi jaksoa ja tuotti itse saman määrän jaksoja tilalle. Sarjan nimeksi annettiin Saber Rider and the Star Sheriffs alkuperäisen Sei Jūshi Bisumaruku sijaan. Myös baarissa oleskelut ja alkoholi juomiset käännettiin limonadiksi. Lisäksi kuoleminen oli kiellettyä yhdysvalloissa esitettävissä piirretyissä, jonka myötä ammutuksiksi tulleet viholliset selitettiin palaavan takaisin omaan ulottuvuuteen.